b'\n_START_ARTICLE_\nJelena Katina\n_START_SECTION_\n1984.\xe2\x80\x931999.: Djetinjstvo i po\xc4\x8detak karijere\n_START_PARAGRAPH_\nRodila se u Moskvi kao najstarija od troje djece i kao jedina k\xc4\x87er od roditelja Inesse Vsevolodovne Katine i Sergeja Vasiljevi\xc4\x8da Katina, poznatog glazbenika._NEWLINE_Od \xc4\x8detvrte godine na o\xc4\x8devu inicijativu Lena poha\xc4\x91a razne \xc5\xa1portske i pjeva\xc4\x8dke klubove. Sa \xc5\xa1est godina odlazi u osnovnu i glazbenu \xc5\xa1kolu. S 9 godina postaje \xc4\x8dlanom poznatog dje\xc4\x8djeg glazbenog sastava "Avenue" gdje je pjevala 3 godine. U 12. godini ulazi u dje\xc4\x8dji sastav "Neposedy" gdje se upoznaje i sprijateljuje s Julijom Volkovom. 1998. godine pjeva u reklami za rusko gazirano pi\xc4\x87e.\n_START_SECTION_\n1999.\xe2\x80\x932009.: t.A.T.u.\n_START_PARAGRAPH_\n1999. godine pro\xc5\xa1la je na natje\xc4\x8daju za muzi\xc4\x8dki projekt, poslije nazvan "Tatu". Snimila je par demo-a poput "Belo\xc4\x8dka" i "Jugoslavija". Poslije je u projekt dodana i 14-ogodi\xc5\xa1nja Julija Volkova. 2001. godine napu\xc5\xa1ta \xc5\xa1kolu zbog velikog uspjeha njezina sastava t.A.T.u. koji je uskoro postao najuspje\xc5\xa1niji ruski sastav svih vremena, zahvaljuju\xc4\x87i hitovima kao \xc5\xa1to su: "All the Things She Said", "Not Gonna Get Us" i "All About Us". Nastupile su i na Pjesmi Eurovizije 2003. i bile su tre\xc4\x87e sa pjesmom "Ne ver, ne bojsja". 2004. godine u dokumentarcu Anatomija t.A.T.u. otkrivaju kako nisu lezbijke. 2007. godine glume u filmu You and I, s Mischom Barton u glavnoj ulozi. Iste godine je Lena zavr\xc5\xa1ila studij psihologije na ruskom institutu MSGI-u.\n_START_SECTION_\n2009.\xe2\x80\x932010.: samostalna karijera\n_START_PARAGRAPH_\n2009. godine u Los Angeles-u je po\xc4\x8dela snimati svoj samostalni album sa ostalim \xc4\x8dlanovima sastava (bez Julije) pod menad\xc5\xbementom T.A. Music-a. Na slu\xc5\xbebenoj stranici je potvr\xc4\x91eno da djevojke kre\xc4\x87u u solo projekte, no da se sastav ne raspada. Album bi trebao iza\xc4\x87i u 2011._NEWLINE_Svoje prve solo nastupe \xc4\x87e odr\xc5\xbeati 30. svibnja u "Troubadour" klubu u Los Angeles-u i 12. srpnja na PrideFest-u (homoseksualni festival) u Milwaukee-u.'